Հ Ի Մ Ն Ա Վ Ո Ր ՈՒ Մ

««ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՊԵՏԱԿԱՆ ՎԵՐԱՀՍԿՈՂՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»,  ««ԿԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԵՎ  ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ԵՎ ««ՊԵՏԱԿԱՆ ՏՈՒՐՔԻ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՕՐԵՆՔՆԵՐԻ ՆԱԽԱԳԾԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ

1․ Իրավական ակտի ընդունման անհրաժեշտությունը, ընթացիկ իրավիճակը 
[bookmark: _Hlk90045203][bookmark: _Hlk122431140]  ««Սննդամթերքի անվտանգության պետական վերահսկողության մասին» օրենքում փոփոխություններ և լրացումներ կատարելու մասին» օրենքի նախագծում նախատեսվող մի շարք փոփոխությունները պայմանավորված են կերի անվտանգության, բուսասանիտարիայի ոլորտներում վերահսկողությունը առավել արդյունավետ դարձնելու նպատակով՝ պետական վերահսկողության շրջանակներում ավելացնել վերահսկողական գործիքները՝ մասնավորապես Հայաստանի Հանրապետությունում չգրանցված, պիտանիության ժամկետն անցած, մակնշմանը ներկայացվող պահանջների խախտումներով, ինչպես նաև նմուշառման և լաբորատոր փորձաքննության արդյունքում սահմանված պահանջներին ազդող նյութի պարունակության անհամապատասխանության դեպքում` պեստիցիդների և ագրոքիմիկատների իրացման (վաճառքի) կասեցում, սահմանել  վերահսկվող ապրանքների  ներմուծման, արտահանման և տարանցիկ փոխադրման դեպքում լիազոր մարմնի կողմից իր իրավասության շրջանակներում տրամադրվող թույլատվական փաստաթղթերի ամբողջական ցանկը, սահմանել նաև ազգային ռեֆերենս լաբորատորիայի հասկացությունը և խմբագրել անվտանգությունը հիմնավորող ուղեկցող փաստաթղթերի ցանկը, ինչպես նաև տարընկալումներից խուսափելու համար անհարժեշտ է օրենքից հանել բույսերի պաշտպանության միջոցների, պարարտանյութերի բառերը, քանի որ արդեն իսկ կա սահմանված պեստիցիդներ և ագրոքիմիկատներ բառերը։ Միաժամանակ նախագծով առաջարկվում է սահմանել ռիսկի գնահատման գիտական կենտրոնի, լիազորությունների կասեցման կամ դադարեցման իրավական հիմքը՝ կարգավորելով առկա օրենսդրական բացը: Անհրաժեշտ է նաև ամրագրել կերային հավելումների գրանցման, մերժման, կասեցման և դադարեցման, ինչպես նաև   կերային հավելումների  ռեեստրի վարման հետ կապված հարաբերությունները և վերը նշված  լիազորությունները վերապահել սննդամթերքի և կերի անվտանգության, անասնաբուժության և բուսասանիտարիայի ոլորտներում քաղաքականությունը մշակող համապատասխան նախարարությանը։ Վերը նշված նախագծին զուգահեռ անհրաժեշտ է փոփոխություն և լրացումներ կատարել նաև «Կերի մասին» օրենքում՝ սահմանելով լիազորող նորմ՝ կերային հավելումների պետական գրանցման, մերժման, կասեցման և դադարեցման կարգի հաստատման վերաբերյալ, ինչպես նաև անհրաժեշտ է ուժը կորցրած ճանաչել վերը նշված օրենքի 2-րդ հոդվածի 2-րդ մասի 2-րդ կետը, քանի որ հակասում է օրենքի 6-րդ հոդվածի 1-ին մասին 2-րդ կետին։ Համաձայն Մաքսային միության հանձնաժողովի 2010 թվականի հունիսի 18-ի «Մաքսային միությունում անասնաբուժասանիտարական միջոցների կիրառման մասին» N 317 որոշմամբ հաստատված «Եվրասիական տնտեսական միության մաքսային սահմանին և Եվրասիական տնտեսական միության մաքսային տարածքում անասնաբուժական հսկողություն (վերահսկողություն) իրականացնելու միասնական կարգի մասին» հիմնադրույթի 3․13-րդ կետի՝ Եվրասիական տնտեսական միության մաքսային տարածքում անասնաբուժության մեջ կիրառման համար դեղամիջոցների և կերային հավելումների ներմուծումը, փոխադրումն ու օգտագործումն իրականացվում են դրանց՝ անդամ պետությունների լիազորված մարմինների կողմից գրանցման պայմանով, սակայն Հայաստանի Հանրապետությունում  կերային հավելումների համար պետական գրանցում իրականացնող մարմնի բացակայության պարագայում տվյալ պահանջի կիրառումը հնարավոր չի իրագործել։ Այս համատեքստում ներկայումս Սննդամթերքի անվտանգության տեսչական մարմնի կողմից կերային հավելումներ ներմուծողներին ներմուծման թույլտվություն չի տրվում, քանի որ բացակայում է կերային հավելումների գրանցման, մերժման, կասեցման և դադարեցման կարգը, ինչի հետևանքով տնտեսավարողները ունենում են  ֆինանսական խնդիրներ, ինչպես նաև հարկ է նշել, որ տվյալ ապրանքատեսակները կենսական նշանակություն ունեն կենդանիների կերակրման համար, իսկ չներմուծելու դեպքում կունենան իրենց բացասական հետևանքները, հետևաբար ներկայացված օրենքների նախագծերի ընդունումը հրատապ է և անհետաձգելի։ Օրենքների նախագծերի ընդունումից հետո օրենքով կտրվի լիազորություն թե, որ մարմինն է իրականացնելու կերային հավելումների գրանցումը և ռեեստրի վարումը։ Ներկայումս մշակվել և ներքին շրջանառության փուլում է գտնվում «Կերային հավելումների պետական գրանցման, մերժման, կասեցման և դադարեցման կարգը հաստատելու մասին» ՀՀ կառավարության որոշման նախագիծը։
 Միաժամանակ անհրաժեշտ է լրացում կատարել նաև «Պետական տուրքի մասին» օրենքում՝ սահմանելով կերային հավելումների պետական գրանցման համար պետական տուրք։
[bookmark: _Hlk95492418]2. Առաջարկվող կարգավորման նպատակը և բնույթը
  Նախագծի ընդունմամբ նախատեսվում է «Կերի մասին» օրենքում  սահմանել  կերային հավելումների պետական գրանցման, մերժման, կասեցման և դադարեցման կարգի հաստատման լիազորող նորմը, որից հետո կմշակվի և Կառավարության հաստատմանը կներկայացվի կերային հավելումների պետական գրանցման կարգը, իսկ ««Սննդամթերքի անվտանգության պետական վերահսկողության մասին» օրենքում փոփոխություններ և լրացումներ կատարելու մասին» օրենքի նախագծում կատարվող փոփոխությունները և լրացումները  միտված են  ուժեղացնել վերահսկողությունը։ Միաժամանակ հաշվի առնելով «Տեխնիկական կանոնակարգման մասին» օրենքը և ՀՀ կառավարության 2013 թվականի հունիսի 13-ի N 623-Ն որոշումը, որտեղ արդեն իսկ սահմանված են համապատասխանության գնահատման մարմինների նշանակման ընթացակարգը, չափանիշները և դեպքերը, ուստի Օրենքի նախագծով առաջարկվում է 7-րդ հոդվածում  «նշանակում է» բառը փոխարինել «որին տրվում է լիազորություն» բառով, ինչպես նաև սահմանել լիազորությունների կասեցման կամ դադարեցման իրավական հիմքը: Հարկ է նշել, որ  այս համատեքստում երեք ամսվա ընթացքում կմշակվի և Կառավարության  հաստատմանը կներկայացվի սննդամթերքի անվտանգության, անասնաբուժության և բուսասանիտարիայի ոլորտներում  ռիսկի գնահատման կենտրոնի լիազորման կարգը։

3. Կապը ռազմավարական փաստաթղթերի հետ 
Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ:
««Սննդամթերքի անվտանգության պետական վերահսկողության մասին» օրենքում փոփոխություններ և լրացումներ կատարելու մասին», ««Կերի մասին» օրենքում փոփոխություն և  լրացումներ կատարելու մասին» և ««Պետական տուրքի մասին» օրենքում լրացում կատարելու մասին» օրենքների նախագծերի ընդունումը  բխում է Կառավարության 2021-2026թթ. ծրագրի 2.4 կետի «Գյուղատնտեսության» բաժնից https://www.gov.am/files/docs/4586.pdf :


4. Նախագծի մշակման գործընթացում ներգրավված ինստիտուտները և անձինք
Իրավական ակտի նախագիծը մշակվել է ՀՀ էկոնոմիկայի նախարարության կողմից։
5. Ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխության մասին
Նախագծի  ընդունմամբ լրացուցիչ  ֆինանսական միջոցների անհրաժեշտություն չի առաջանում՝ պետական բյուջեում եկամուտների և ծախսերի ավելացում կամ նվազում չի նախատեսվում:   

6.  Ակնկալվող արդյունքը 
««Սննդամթերքի անվտանգության պետական վերահսկողության մասին» օրենքում փոփոխություններ և լրացումներ կատարելու մասին», ««Կերի մասին» օրենքում փոփոխություն և  լրացումներ կատարելու մասին» և ««Պետական տուրքի մասին» օրենքում լրացում կատարելու մասին» օրենքների նախագծերի ընդունմամբ՝ սահմանելով նոր դրույթներ կխստացվի վերահսկողությունը, կբացառվի վտանգավոր արտադրանքի շուկայահանումը, կսահմանվեն ռիսկի գնահատման գիտական կենտրոնի լիազորությունների կասեցման կամ դադարեցման իրավական հիմքը, ինչպես նաև  կսահմանվեն և իրավական հիմք կունենան կերային հավելումների պետական գրանցման, մերժման, կասեցման և դադարեցման կարգի և ռեեստրի վարման հետ կապված հարաբերությունները:  
